सुनील आगे जोड़ते हैं, “हालांकि चीन को अभी भी वायु प्रदूषण से निपटने के लिये बहुत लंबा सफर तय करना है। फिर भी धीरे-धीरे वे लोग इस राह पर आगे बढ़ रहे हैं। वहां पिछले वर्षों में स्थानीय, समय सीमा के भीतर विभिन्न प्रदूषको से निपटने की योजना और प्रशासन की जवाबदेही तय करके, कठोर उत्सर्जन मानकों को लागू करके तथा स्वच्छ ऊर्जा की तरफ बढ़कर इस समस्या से निपटने की सकारात्मक कोशिश की जा रही है। भारत सरकार को भी इन कार्य-योजनाओं से सीख लेते हुए बिना किसी देरी के राष्ट्रीय स्वच्छ वायु कार्ययोजना को लागू करना चाहिए।”